PAGE  
63

หมวด 5
บุคลากร (Workforce)




โรงเรียนดงขุยวิทยาคม  มีบริหารจัดการด้านบุคลากร  โดยมีการวางแผนด้านอัตรากำลังไว้ชัดเจน 
มีเกณฑ์การพิจารณาคัดเลือกบุคลากรที่ยึดประโยชน์โรงเรียนเป็นสำคัญรวมทั้งการสนับสนุนส่งเสริมการร่วมพิจารณาอย่างรอบคอบจากคณะกรรมการสถานศึกษาขั้นพื้นฐานของโรงเรียน จึงทำให้การได้มาซึ่งบุคลากร 
เอื้อต่อการดำเนินงานของโรงเรียนอย่างสม่ำเสมอ การดำเนินงานของโรงเรียนที่สะท้อนการมุ่งเน้นบุคลากร 
โดยให้ความสำคัญตั้งแต่การได้มาซึ่งบุคลากรการมอบหมายงานให้ปฏิบัติที่ตรงกับความรู้ความสามารถ
การส่งเสริมให้บุคลากรได้รับการพัฒนาตามศักยภาพเพื่อให้ถึงขีดความสามารถสูงสุดของแต่ละบุคคล
มีการจัดสภาพแวดล้อมในการทำงานให้เอื้อต่อการปฏิบัติงานของบุคลากร และการติดตามและประเมินผล
การปฏิบัติงานการธำรงรักษาไว้ ทำให้เกิดการจัดสภาพแวดล้อมในการทำงานที่เอื้อ และการสร้างความผูกพัน
ของบุคลากร เพื่อให้เป็นแรงจูงใจรวมพลังอย่างสร้างสรรค์ในการขับเคลื่อนการจัดการศึกษาให้มีการพัฒนาการสูงขึ้นอย่างต่อเนื่อง  ทำให้ได้รับการยอมรับจากชุมชน














ภาพที่ 11 สภาพแวดล้อมของบุคลากร
5.1 สภาพแวดล้อมของบุคลากร (Workforce Environment)




โรงเรียนมีกระบวนการในการสร้างสภาพแวดล้อมที่เอื้อให้เกิดประสิทธิผลและสนับสนุนบุคลากร ดังนี้ โรงเรียนดงขุยวิทยาคม  ได้จัดระบบการปฏิบัติงานตามโครงสร้างการบริหารงานของโรงเรียน  ครอบคลุม
ภาระงาน มีการกำหนดบทบาทหน้าที่ความรับผิดชอบและมาตรฐานการปฏิบัติงานของทุกงาน เพื่อใช้เป็นเป้าหมายสำคัญให้บรรลุผลสำเร็จ ตามแผนภูมิโครงสร้างการบริหารงานโรงเรียนดงขุยวิทยาคม

ก. ขีดความสามารถและอัตรากําลังบุคลากร (Workforce Capability and Capacity)



(1) ขีดความสามารถและอัตรากำลัง (Capability and Capacity)




การประเมินความต้องการด้านขีดความสามารถและอัตรากำลังบุคลากร อัตรากำลังที่โรงเรียนประเมินความต้องการด้านอัตรากำลังโดยใช้เกณฑ์ที่ ก.ค.ศ.กำหนด เพื่อจัดทำแผนอัตรากำลังใหม่ โดยพิจารณา
ความสอดคล้องกับบริบทของโรงเรียน โดยมีกระบวนการและขั้นตอนดังนี้



1) ศึกษาทบทวนข้อมูลอัตรากำลังที่มีอยู่เพื่อพิจารณาความสอดคล้อง เหมาะสม โดยสำรวจ
ความต้องการบุคลากรในกลุ่มสาระการเรียนรู้และงานในฝ่ายต่าง ๆ ในแต่ละปี มีการสูญเสียอัตรากำลังคน ประเภท ระดับ สายงานใดบ้าง เพื่อวางแผนแก้ไขปัญหาไว้ล่วงหน้า เช่น กรณีครูเกษียณอายุราชการมีการจัดครู
ที่มีความพร้อมในสาขาวิชานั้นเข้าทดแทน หรือหากเป็นสาขาขาดแคลนจะพยายามหาอัตราทดแทนในกรณีพนักงาน /ลูกจ้าง 



2) คณะกรรมการฝ่ายบริหารของโรงเรียนร่วมกันวิเคราะห์ความต้องการอัตรากำลังของโรงเรียน
จำแนกตามกลุ่มสาระการเรียนรู้และความสามารถของบุคลากรทั้งในด้านการปฏิบัติการสอนและการปฏิบัติหน้าที่



3) นำผลการประเมินมาจัดอัตรากำลังให้เหมาะสมโดยรายงานความต้องการไปยังสำนักงานเขตพื้นที่การศึกษามัธยมศึกษา เขต 40




4) หาข้อมูลเพิ่มเติมด้านความรู้ ความสามารถ และศักยภาพของครูที่แจ้งความประสงค์ขอย้ายมาปฏิบัติงานที่โรงเรียนดงขุยวิทยาคม เพื่อนำมาพิจารณาร่วมกับคณะกรรมการสถานศึกษาขั้นพื้นฐานของโรงเรียน เพื่อเตรียมความพร้อมกรณีได้รับจัดสรรอัตรากำลังมาเพิ่มเติม



5) กรณีไม่ได้รับการจัดสรรอัตรากำลังตามความต้องการจาก สำนักงานเขตพื้นที่การศึกษามัธยมศึกษา เขต 40 คณะกรรมการฝ่ายบริหารของโรงเรียนร่วมกันพิจารณาความต้องการและความจำเป็น
ในการจัดสรรอัตรากำลังในการจ้างบุคลากร โดยการประกาศรับสมัครและคัดเลือกบุคลากร โดยระบุคุณวุฒิ
และคุณสมบัติที่ตรงตามความต้องการตามแบบแผนการดำเนินงานของต้นสังกัด



6) โรงเรียนสนับสนุนให้มีการพัฒนาบุคลากรให้มีความรู้ความสามารถ โดยการพัฒนาบุคลากร
จะเป็นไปตามความต้องการของบุคลากร เพื่อนำไปพัฒนาการจัดการเรียนการสอน และภาระงานของตน 
เพื่อทำผลงานทางวิชาการ ให้ได้เลื่อนวิทยฐานะสูงขึ้น ซึ่งทางโรงเรียนจัดทีมงานให้คำปรึกษาเกี่ยวกับวิธีการพัฒนานวัตกรรม สื่อและผลงานทางวิชาการ การใช้เทคโนโลยีด้าน ICT รวมทั้งให้การสนับสนุนด้านงบประมาณ เช่น ค่าลงทะเบียน ค่าเดินทาง ค่าที่พัก และค่าเบี้ยเลี้ยง เป็นต้น



7) โรงเรียนสนับสนุนด้านสภาพแวดล้อม ด้านอาคารสถานที่ สื่อ วัสดุอุปกรณ์และอื่น ๆ 
โดยผู้รับผิดชอบสำรวจ ความต้องการ เพื่อสนับสนุนการปฏิบัติหน้าที่ของบุคลากรนำเสนอขอรับการสนับสนุน
จากโรงเรียน



8) จัดกิจกรรมเพื่อสร้างความผูกพันของบุคลากรในรูปแบบต่าง ๆ รวมทั้งสร้างวัฒนธรรมองค์กร
ให้มีความมั่นคง ทำงานเป็นระบบ เคารพผู้อาวุโส รักและภาคภูมิใจในโรงเรียนดงขุยวิทยาคม โดยรับฟัง
ความคิดเห็นซึ่งกันและกันตลอดจนใช้ เน้นการมีส่วนร่วม มีการนิเทศ กำกับ ติดตามอย่างสม่ำเสมอ


(2) บุคลากรใหม่



โรงเรียนมีวิธีการสรรหาบุคลากรเข้าทำงานหลากหลายรูปแบบโดยมีวิธีการดำเนินการ ดังนี้




1) โรงเรียนวางแผนอัตรากำลังตามเกณฑ์ที่กำหนดของ ก.ค.ศ.โดยวางแผนทั้งระยะสั้น
และระยะยาว เพื่อรองรับการเปลี่ยนแปลงของบุคลากรกรณีการเกษียณอายุราชการ




2) แจ้งความต้องการบุคลากรจำแนกเป็นกลุ่มสาระการเรียนรู้เรียงลำดับตามความสำคัญเร่งด่วนไปยังสำนักงานเขตพื้นที่การศึกษามัธยมศึกษา เขต 40 เพื่อพิจารณารับย้ายหรือบรรจุใหม่




3) หาข้อมูลเพิ่มเติมด้านความรู้ ความสามารถ และศักยภาพของครูที่แจ้งความประสงค์
ขอย้ายมาปฏิบัติงานที่โรงเรียนดงขุยวิทยาคม เพื่อนำมาพิจารณาร่วมกับคณะกรรมการสถานศึกษาขั้นพื้นฐาน
ของโรงเรียน เพื่อเตรียมความพร้อมกรณีได้รับจัดสรรอัตรากำลังมาเพิ่มเติม




4) นำเสนอข้อมูลให้คณะกรรมการสถานศึกษาขั้นพื้นฐานพิจารณาเห็นชอบ




5) กรณีไม่มีการจัดสรรอัตรามาให้กับโรงเรียน จะพิจารณาจ้างครูอัตราจ้างโดยยึดแผนอัตรากำลังที่วางไว้แล้วเช่น ดำเนินการสรรหาตามแบบแผนการดำเนินงานของต้นสังกัด




6) ปฐมนิเทศบุคลากรใหม่เมื่อมีบุคลากรใหม่ โรงเรียนจัดให้มีการปฐมนิเทศ เพื่อให้มีความรู้ ความเข้าใจในบทบาทหน้าที่ ที่ได้รับมอบหมายและวัฒนธรรมขององค์กร บุคลากรใหม่จะได้รับมอบหมาย
ให้ปฏิบัติหน้าที่พิเศษ โดยพิจารณาจากความรู้ ความสามารถและประสบการณ์ ทั้งนี้โรงเรียนได้ศึกษาแนวโน้ม
ที่จะไม่ส่งผลกระทบถึงการปฏิบัติหน้าที่ของครู โดยโรงเรียนจัดพี่เลี้ยงดูแลในแต่ละกลุ่มสาระการเรียนรู้ 
เพื่อการนิเทศ กำกับ ติดตามและรายงานผล 




7) ครูอัตราจ้างและลูกจ้างชั่วคราว โรงเรียนใช้ระบบการสรรหาโดยการคัดเลือกบุคคล
ที่มีความสามารถและเหมาะสมกับตำแหน่งงานที่ต้องการ ทั้งนี้การสรรหาบุคลากรดังกล่าว ต้องผ่านการพิจารณาและได้รับความเห็นชอบจากคณะกรรมการสถานศึกษา สำนักงานเขตพื้นที่การศึกษา ในการรับคนเข้าทดแทนสาขาที่ขาดแคลน


(3) ความสำเร็จในงาน (Work Accomplishment) 




โรงเรียนดงขุยวิทยาคม มีระบบการบริหารงานโดยยึดรูปแบบการบริหารโรงเรียนสู่มาตรฐานสากล แบ่งเป็นระบบหลัก 2 ระบบ คือ ระบบดูแลช่วยเหลือนักเรียน และระบบเรียนรู้ มุ่งให้เกิดผลตามวิสัยทัศน์สู่ผลลัพธ์



ระบบหลัก (Core System) ได้แก่ 




1) ระบบดูแลช่วยเหลือนักเรียนซึ่งสอดคล้องกับวิสัยทัศน์โรงเรียน  “เป็นองค์กรแห่งการเรียนรู้ 
สู่มาตรฐานสากล บนพื้นฐานหลักปรัชญาของเศรษฐกิจพอเพียง” และมีนวัตกรรม ที่นำมาใช้ในการพัฒนา
การดำเนินงานของระบบดูแลช่วยเหลือนักเรียน คือ คู่มือครูที่ปรึกษา ที่บุคลากรต้องศึกษาเรียนรู้ และนำไปปฏิบัติให้เกิดผลที่โรงเรียนตั้งเป้าหมายการดำเนินงานของโรงเรียน




2) ระบบเรียนรู้ จะส่งเสริมให้วิสัยทัศน์เป็นจริง คือ การพัฒนาหลักสูตร พัฒนา
การจัดกระบวน การเรียนรู้ และพัฒนาการวัดผลประเมินผลโดยมีรูปแบบการจัดการเรียนรู้ของโรงเรียน 



การจะให้เกิดผลสำเร็จของงานสิ่งที่สำคัญอีกประการหนึ่งคือบุคลากรในโรงเรียน ซึ่งโรงเรียน
มีโครงสร้างและกำหนดบทบาทหน้าที่บุคลากรอย่างชัดเจน มีการจัดระบบนิเทศ กำกับ ติดตาม ประเมินผล 
และพัฒนางานอย่างสม่ำเสมอ เสริมสร้างขวัญและกำลังใจให้แก่บุคลากรทุกฝ่าย ทำให้การพัฒนาการเรียน
การสอนเป็นไปอย่างมีประสิทธิภาพ ส่งผลให้ครูแลนักเรียนได้รับรางวัลระดับเขตพื้นที่การศึกษาระดับภาค 
และระดับประเทศต่างๆ เช่น รางวัลชนะเลิศเหรียญทองในการแข่งขันงานศิลปหัตถกรรมนักเรียนระดับประเทศ
รางวัลโรงเรียนสีเขียว รางวัลโรงเรียนสีขาว โดยมีข้อกำหนดในการพัฒนา ดังนี้
1. กำหนดโครงสร้างและขอบข่ายงานของฝ่าย / งานที่ชัดเจน
2. สร้างแผนภูมิการบริหารงานของโรงเรียนและแต่ละฝ่าย
3. จัดทำพรรณนางาน  ให้บุคลากรใช้เป็นคู่มือในการปฏิบัติงาน
4. ประชุมวางแผนเพื่อจัดแบ่งหน้าที่รับผิดชอบ
5. ปฏิบัติงานตามแผนที่ได้วางแผนไว้
6. การประเมินผลการปฏิบัติงาน
7. นำปัญหาและข้อเสนอมาปรับปรุงแก้ไข


(4) การจัดการการเปลี่ยนแปลงด้านบุคลากร (Workforce Change Management)




การเตรียมข้อมูลบุคลากรให้พร้อมรับต่อการเปลี่ยนแปลงตามความต้องการขีดความสามารถและอัตรากำลังบุคลากร ดังนี้



1) ด้านอัตรากำลัง  รวบรวมรายชื่อครูที่จะเกษียณอายุราชการในอีก 3 ปีข้างหน้าให้บุคลากรดังกล่าวถ่ายทอดงานด้านการสอนและภาระงานอื่น ๆ ให้แก่บุคลากรที่มีความเหมาะสมเพื่อให้สามารถทำงานได้อย่างต่อเนื่อง ในกรณีที่โรงเรียนเห็นว่าบุคลากรเกษียณอายุราชการมีความจำเป็นอย่างยิ่งในการร่วมทำงานจะจัดสรรงบประมาณเพื่อเป็นที่ปรึกษาให้บุคลากรในโรงเรียนจนกว่าจะมั่นใจได้ว่าบุคลากรที่ทำหน้าที่แทนสามารถทำงานได้อย่างสมบูรณ์ รวมถึงการสรรหาบุคลากรใหม่เพื่อทดแทนอัตรากำลังเดิม



2) เปิดโอกาสให้มีการปรับเปลี่ยนแผนงานได้ตามความเหมาะสม เพื่อให้สอดคล้อง
กับการเปลี่ยนแปลงต่าง ๆ ที่อาจส่งผลกระทบต่อการดำเนินงาน



3) จัดสรรทุนและจัดหาทุน สนับสนุนให้บุคลากรเข้าร่วมประชุม / สัมมนาทางวิชาการและการฝึกอบรมเชิงปฏิบัติการ เพื่อสร้างองค์ความรู้ใหม่ที่เกี่ยวข้องกับภาระงานสอนและงานที่รับผิดชอบ การทำผลงานวิชาการ และการศึกษาต่อ เพื่อเป็นการเพิ่มพูนสมรรถนะของบุคลากรในโรงเรียนพร้อมรับการเปลี่ยนแปลงที่จะเกิดขึ้น
ในอนาคต



4) ด้านขีดความสามารถ จัดปฐมนิเทศเพื่อให้ความรู้ที่จำเป็น พร้อมทั้งประเมินการทำงาน
ของบุคลากรใหม่ และออกแบบระบบการเรียนรู้และพัฒนาให้สอดคล้องกับการเปลี่ยนแปลง

ข. บรรยากาศการทํางานของบุคลากร (Workforce Climate)



(1) สภาพแวดล้อมของการทำงาน (Workplace Environment) 




การสร้างความมั่นใจด้านสุขภาพ สวัสดิภาพของบุคลากร ความเป็นอยู่ และความสะดวกในการเข้าถึงที่ทำงานของบุคลากร ให้ความสำคัญกับบุคลากรทุกฝ่ายในโรงเรียน เพราะเป็นปัจจัยที่ส่งผลถึงการพัฒนา
ในทุก ๆ ด้าน โดยเฉพาะทำให้เกิดผลลัพธ์ เป็น ระบบหลัก 3 ระบบ ดังนั้นกระบวนการที่เกี่ยวข้องกับบุคลากร
จึงอยู่บนพื้นฐาน ดังนี้



1) ด้านบุคลากร มีการพัฒนาบุคลากรให้มีคุณภาพ สอดคล้องกับความขาดแคลนและความต้องการของโรงเรียน 



2) ด้านบรรยากาศและสิ่งแวดล้อม รวมถึงสร้างความผูกพันให้กับบุคลากร โรงเรียนพัฒนา
ด้านบรรยากาศและสิ่งแวดล้อมเพื่อให้เอื้อต่อการทำงานของบุคลากร ดังนี้




- ความสะดวกสบาย อาคารสถานที่มีการอำนวยสะดวกสำหรับบุคลากร และการใช้งาน
อาคารสถานที่ บริเวณต่าง ๆ ในโรงเรียน และในห้องเรียนมีอุปกรณ์อำนวยความสะดวกประจำห้องเรียน
อยู่ในสภาพพร้อมใช้งาน เพื่อให้มีการจัดการเรียนการสอนอย่างมีประสิทธิภาพ มีอินเตอร์เน็ตให้บริการ
เพื่อการสืบค้น การคมนาคมภายใน ระบบสาธารณูปโภค การให้บริการด้านต่าง ๆ




- ด้านความปลอดภัย มีการตรวจสอบความปลอดภัยและดูแลระบบสาธารณูปโภค
อย่างสม่ำเสมอมีเจ้าหน้าที่รักษาความปลอดภัยปฏิบัติหน้าที่ 24 ชั่วโมง มีการแต่งตั้งครูเวรเพื่อปฏิบัติหน้าที่
ในวันหยุดราชการและครูเวรชายในเวลากลางคืน มีอุปกรณ์เพื่อความปลอดภัยที่มีมาตรฐานเพียงพอติดตั้งระบบกล้องวงจรปิดตามจุดต่างๆ ในบริเวณโรงเรียนอย่างทั่วถึงอีกด้วย




- ความมั่นคงแข็งแรง มีการสำรวจสภาพอาคารต่างๆและระบบสาธารณูปโภคเป็นประจำ 
หรือหากมีพบปัญหามีเจ้าหน้าที่รับแจ้ง และดำเนินการแก้ไขโดยเร็วอย่างเป็นระบบ มีแผนจัดซ่อมบำรุงประจำปี
ที่จัดสรรงบประมาณไว้อย่างเหมาะสม




- ความสะอาด มีพนักงานประจำอาคารเพื่อดูแลความสะอาด เป็นระเบียบเรียบร้อยในอาคาร ห้องเรียนมีครูที่ปรึกษาดูแลนักเรียนให้รับผิดชอบความสะอาดและเขตพื้นที่รับผิดชอบ พนักงานทำความสะอาดคอยให้บริการอำนวยความสะดวกแก่ครูและนักเรียน โดยทำสัญญาเป็นลูกจ้างชั่วคราวรายปี มีการประเมินผลการทำงานทุกภาคเรียนเพื่อพิจารณาต่อสัญญาหรือไม่


(2) นโยบายและสิทธิประโยชน์ (Workforce Benefits and Policies)




โรงเรียนสนับสนุนผู้ปฏิบัติงาน โดยกำหนด นโยบาย การบริการ และสิทธิประโยชน์โดยโรงเรียน
มีบริการด้านสวัสดิการให้กับบุคลากร โดยยึดหลักสิทธิมนุษยชนกฎหมายของรัฐ และนอกจากนี้ได้จัดบริการสิทธิประโยชน์ที่นอกเหนือจากกฎหมายกำหนด ซึ่งสอดคล้องความต้องการของบุคลากร ได้แก่ 



1) สิทธิ์การเบิกจ่ายต่าง ๆ การเบิกจ่าย เช่น ค่ารักษาพยาบาล ค่าเล่าเรียนบุตร การเบิกค่าเช่าบ้านสำหรับผู้มีสิทธิ์เบิก การเบิกจ่ายงบประมาณในการเดินทางไปราชการ 



2) สนับสนุนให้บุคลากรมีโอกาสพัฒนาตนเองได้เต็มศักยภาพ ส่งเสริมสนับสนุนความก้าวหน้า
ทางวิชาการอย่างจริงจังและต่อเนื่องโดยจัดอบรม ประชุม สัมมนา ศึกษาดูงานที่ปีการศึกษา สนับสนุนให้บุคลากร
มีส่วนร่วมในการกำหนดนโยบาย แนวทางการดำเนินการ 



3) จัดให้มีสิ่งอำนวยความสะดวกในการทำงานที่มีประสิทธิภาพอย่าง



   - ด้านวัสดุอุปกรณ์สำนักงาน ได้แก่ คอมพิวเตอร์ เครื่องพิมพ์ เครื่องฉายภาพ ห้องสำนักงานกลุ่มงาน 



   - ด้านห้องการเรียนรู้ มีห้องกลุ่มสาระการเรียนรู้ทุกลุ่มสาระ สำหรับใช้เป็นห้องรวมของสื่อกลุ่มสาระ ห้องเรียนมีอุปกรณ์อำนวยความสะดวกในการสอน ได้แก่ เครื่องฉายภาพ เครื่องเสียง เป็นต้น เพื่อส่งเสริมการจัดการเรียนการสอนให้เต็มกำลังและความสามารถ โดยใช้อุปกรณ์และเทคโนลียีที่จัดให้อย่างสร้างสรรค์



   - ห้องประชุม มีห้องประชุมอย่างเป็นสัดส่วนเพื่ออำนวยความสะดวกต่อการปฏิบัติงาน 
สามารถใช้เป็นห้องเรียน ห้องประชุม และจัดอบรมสัมมนาได้



   - ห้องเรียน/ห้องพิเศษอื่น ๆ ได้แก่ ห้องเรียนคอมพิวเตอร์ ห้องกิจกรรม ห้องปฏิบัติการทางอาชีพ (คหกรรม อุตสาหกรรม เกษตรกรรม) ห้องสมุด ห้องพยาบาล ฯลฯ อย่างเป็นสัดส่วน



   - ระบบอินเทอร์เน็ตความเร็วสูง มีอินเทอร์เน็ตสาธารณะไว้บริการตามจุด ต่าง ๆ พร้อมทั้งเวปไซต์ โรงเรียนเพื่อบริการเผยแพร่ข้อมูลข่าวสาร



4) สวัสดิการด้านที่อยู่อาศัยและเครื่องอุปโภคและบริโภค ได้แก่ สวัสดิการที่พักอาศัย การสนับสนุน
น้ำดื่มสำหรับครู เพื่อช่วยลดค่าใช้จ่าย



5) จัดทำประกันอุบัติเหตุให้ทุกคน และมีการมีการส่งเสริมให้บุคลากรตรวจสุขภาพประจำปี



6) สวัสดิการด้านยานพาหนะ มีพาหนะทางราชารการให้บริการสำหรับบริการบุคลากรในการเดินทางไปประชุมสัมมนา หรือพานักเรียนไปร่วมกิจกรรมชุมชน/เข้าค่าย/ฝึกอบรมและสามารถเบิกเบี้ยเลี้ยง/ค่าใช้จ่าย
ในการเดินทางไปราชการได้ตามระเบียบทางราชการ 



7) การจัดกิจกรรมสังสรรค์ เนื่องในวันสำคัญและโอกาสต่าง ๆ เพื่อเกิดความผูกพันในองค์กร 
มีการจัดกิจกรรมร่วมกัน ได้แก่ กิจกรรมส่งท้ายปีเก่าต้อนรับปีใหม่ กิจกรรมรดน้ำดำหัวผู้อาวุธโสเนื่องในวันขึ้นปีใหม่ไทย การแสดงมุฑิตาจิตเกษียณอายุราชการ ร่วมทั้งการสร้างขวัญและกำลังใจแก่ครูและบุคลากร 
โดยการยกย่องให้เกียรติ ตามโอกาสอันควร เช่น ครูที่มีผลงานดีเด่น เสียสละอุทิศเวลาให้กับทางราชการ 
และแสดงความยินดีแก่ครูตามโอกาสต่างๆ เช่น จบการศึกษาที่สูงขึ้น คลอดบุตร เป็นต้น ให้กำลังใจ
ในเวลาทุกข์ร้อน เช่น บิดา มารดาเสียชีวิต เจ็บไข้ได้ป่วย



7) สวัสดิการอื่น ๆ เช่น ด้านการเงิน โดยมีการจัดตั้งกองทุนให้บริการเงินกู้ดอกเบี้ยต่ำ มีเครื่องออก
กำลังให้บริการ เป็นต้น



นโยบาย การบริการ และสิทธิประโยชน์ดังกล่าวได้มีการออกแบบให้เหมาะสมตามความต้องการ
ของผู้ปฏิบัติงานที่หลากหลาย และเหมาะสมกับความแตกต่างของกลุ่มและประเภทของผู้ปฏิบัติงานโดยโรงเรียน
ถือว่าบุคลากรทุกคน คือ บุคคลในครอบครัวเดียวกัน ทุกคนต้องปฏิบัติหน้าที่ตามนโยบายให้เหมาะสมกับตำแหน่ง และได้รับการบริการ/สิทธิประโยชน์อย่างทั่วถึงเท่าเทียมกัน
5.2 ความผูกพันของบุคลากร (Workforce Engagement)


ก. ความผูกพันและผลการปฏิบัติงานของบุคลากร (Workforce Engagment and Performance)



(1) วัฒนธรรมองค์กร (Organization Culture)




วัฒนธรรมของโรงเรียน คือ บุคลากรในโรงเรียนมีวัฒนธรรมการอยู่ร่วมกันฉันท์พี่น้อง บุคลากรที่อาวุโสกว่าจะถ่ายโอนองค์ความรู้ที่เป็นประโยชน์ในการทำงานให้แก่รุ่นน้องอย่างเป็นกัลยาณมิตร บุคลากรมีความรัก ความสามัคคี และมีการช่วยเหลือซึ่งกันและกัน การทำงานเป็นทีมมีการแลกเปลี่ยนเรียนรู้ และสร้างองค์ความรู้ร่วมกัน การส่งข่าวสาร การสื่อสารของบุคลากรการติดต่อสื่อสาร เช่น การส่งข้อความผ่านแอพพลิเคชั่น ไลน์กลุ่ม เฟสบุ๊ค การโทรศัพท์โดยตรง การส่งเอกสาร และ เป็นต้น นำข้อคิดเห็นต่าง ๆ วิเคราะห์สรุปเป็นแนวทาง
ในการปฏิบัติร่วมกันโดยมีการประชุมประจำเดือนเพื่อแลกเปลี่ยนเรียนรู้และดำเนินกิจกรรมต่าง ๆ ไปด้วยกันเพื่อให้บรรลุผลสำเร็จ มีการประเมินผลอย่างต่อเนื่อง และนำไปพัฒนาปรับปรุง เพื่อให้เกิดวัฒนธรรมองค์กรที่ดีปฏิบัติต่อไปทำให้บุคลากรทำงานอย่างมีความสุข ส่งผลให้งานบรรลุผลสำเร็จอย่างมีประสิทธิภาพ
(2) ปัจจัยขับเคลื่อนความผูกพัน (Drivers of Engagement) 




โรงเรียนมีวิธีการกำหนดปัจจัยขับเคลื่อนความผูกพันของบุคลากร ดังนี้ 



1) มีการประชุมวางแผนโดยฝ่ายบริหารของโรงเรียนหัวหน้ากลุ่มงานหัวหน้ากลุ่มสาระการเรียนรู้ 
เพื่อกำหนดแนวทางการประเมินผลการปฏิบัติงานของบุคลากรในโรงเรียน



2) แจ้งแนวทางการประเมินผลการปฏิบัติงานให้บุคลากรในโรงเรียนได้ทราบและเข้าใจตรงกัน
ในที่ประชุม



3) สร้างความมั่นใจในการประเมินผลการปฏิบัติงานที่สามารถแยกแยะผู้มีผลการปฏิบัติงานดี 
โดยใช้แบบประเมินผลการปฏิบัติงานและผู้ประเมินอยู่ในรูปของคณะกรรมการ



4) กำกับติดตามและพัฒนาบรรยากาศในการทำงานโดยผู้บริหารโรงเรียนนิเทศการปฏิบัติงาน
ของบุคลากรในโรงเรียนมีการแนะนำรูปแบบการปฏิบัติงานอย่างกัลป์ยานมิตรเพื่อให้บุคลากรในโรงเรียน
มีแนวทางการปฏิบัติงานที่เป็นไปในทิศทางเดียวกัน



5) ส่งเสริมการเรียนรู้ และสวัสดิการที่กล่าวมาก่อนหน้านี้ที่เป็นการให้ผลตอบแทนที่ไม่ได้อยู่ในรูปของการเลื่อนขั้นเงินเดือนเท่านั้น เช่น แนวทางการขอให้มีหรือเลื่อนวิทยฐานะให้สูงขึ้นความก้าวหน้าในหน้าที่การงานการพัฒนาในด้านต่าง ๆ และการยกย่องชมเชยบุคลากรในโรงเรียน ได้สนับสนุนการอำนวยความสะดวก
ในการพัฒนาตัวเอง ให้บุคลากรในโรงเรียน เช่น เชิญวิทยากรให้ความรู้ ส่งเสริมให้มีการเข้ารับการอบรมพัฒนา ซึ่งการอำนวยความสะดวกทั้งหมดนี้ จะช่วยให้บุคลากรในโรงเรียน


(3) การประเมินความผูกพัน (Assessment of Engagement) 




โรงเรียนมีวิธีการประเมินความผูกพันและความพึงพอใจของบุคลากร โดยมีการจัดทำแผนการนิเทศ กำกับ ติดตามงานอย่างเป็นขั้นตอน โดยประเมินได้จาก ความพึงพอใจ การแสดงออกถึงพฤติกรรมและ 
การปฏิบัติตามข้อกำหนดของโรงเรียน มีการกำหนดผู้รับผิดชอบทั้งระดับกลุ่มงาน/กลุ่มสาระการเรียนรู้ และช่วงเวลาไว้อย่างชัดเจน โดยมีตัวชี้วัดดังนี้

ตัวชี้วัดที่ใช้ในการประเมินความผูกพันและความพึงพอใจของผู้ปฏิบัติงาน 


1) ข้อมูลการลงเวลามาปฏิบัติราชการ การลงเวลากลับ การลา การร่วมกิจกรรมโรงเรียนในวันหยุด
และการเข้า-ออกบริเวณโรงเรียน


2) ข้อมูลการเข้าประชุม


3) ข้อมูลปริมาณงานและความสามารถในการปฏิบัติงานที่ได้ปฏิบัติ เช่น การส่งเอกสารงานวิชาการ 
งานของกลุ่มงานบริหารทั่วไป หรืองานอื่น ๆ ที่ได้รับมอบหมาย ตามกำหนดการส่งงานในปฏิทินการทำงาน


4) ข้อมูลจำนวนครั้งในการอบรม สัมมนา และการนำความรู้มาพัฒนางานหรือสร้างนวัตกรรมใหม่ ๆ 
และรางวัลที่ได้รับจาการแข่งขันระดับต่าง ๆ


5) ข้อมูลการเข้าร่วมกิจกรรมที่โรงเรียนจัด และกิจกรรมทีได้รับมอบหมาย


6) การแสดงออกของการปฏิบัติงาน คุณธรรม จริยธรรมในการปฏิบัติงาน การรักษาวินัย 
ตลอดจนการรักษาสมบัติของโรงเรียน ความรับผิดชอบต่องานที่ได้รับการมอบหมาย พฤติกรรม เป็นต้น

โรงเรียนมีขั้นตอนวิธีการประเมินความผูกพันและความพึงพอใจของบุคลากร ดังนี้


1) ศึกษา ทบทวนข้อมูลเดิมเพื่อเป็นกรอบในการพัฒนา


2) ประชุมคณะทำงานเพื่อวิเคราะห์หาจุดแข็ง - จุดอ่อน และโอกาสในการปรับปรุงงาน


3) นำข้อมูลมาพิจารณาในการจัดทำแผนกลยุทธ์หรือแผนปฏิบัติราชการของโรงเรียน


4) ตรวจสอบทบทวนผลการดำเนินงาน


5) สรุปจัดทำข้อมูลเป็นสารสนเทศเพื่อนำไปเป็นแนวทางปฏิบัติในปีต่อไป


(4) การจัดการผลการปฏิบัติงาน (Performance Management)




โรงเรียนมีการจัดโครงสร้างและกำหนดบทบาทหน้าที่ของบุคลากรอย่างชัดเจน มีการจัดระบบนิเทศ กำกับ ติดตาม ประเมินผล และพัฒนางานอย่างสม่ำเสมอ โดยมีกรอบการทำงานดังนี้



1) กำหนดโครงสร้างและขอบข่ายงานของฝ่าย/งานที่ชัดเจน



2) จัดทำพรรณนางาน ให้บุคลากรใช้เป็นคู่มือในการปฏิบัติงาน



3) บุคลากรปฏิบัติงานตามแนวทางที่กำหนด และรายงานผลการปฏิบัติงานเป็นระยะ เช่น 
วิจัยในชั้นเรียน SAR (Self Assessment Report) รายบุคคล เป็นต้น



4) นิเทศ กำกับ ติดตามผลให้คำแนะนำในการปฏิบัติงาน สอบถามความต้องการและประเมินประสิทธิภาพการทำงาน



5) ประเมินผลการปฎิบัติงาน











ภาพที่ 12 การจัดการผลการปฏิบัติงาน

ข. การพัฒนาบุคลากรและผู้นํา (Workforce and Leader Development)



(1) ระบบการเรียนรู้และการพัฒนา (Learning and Development System)



โรงเรียนดงขุยวิทยาคม ได้จัดทำแผนพัฒนาบุคลากรที่สอดคล้องกับแผนกลยุทธ์และแผนปฏิบัติการประจำปีตามสมรรถนะหลักของโรงเรียนด้านการทำงานเป็นทีมเพื่อมุ่งเน้นประสิทธิภาพ ซึ่งเป็นความท้าทายเชิงกลยุทธ์ทั้งในระยะสั้นและระยะยาว โดยได้ว่างแผนพัฒนาสมรรถนะของบุคลากร
ดังนี้



1) การส่งเสริมให้บุคลากรเข้ารับการอบรมเพื่อเพิ่มพูนความรู้ ความสามารถ และทักษะด้านต่าง ๆ
เพื่อพัฒนางานในด้านต่าง ๆ และรองรับการเปลี่ยนแปลงที่เกิดขึ้น โดยส่งบุคลากรเข้ารับการอบรมพัฒนาตนเองตามความถนัดทางวิชาชีพ ปีละไม่น้อยกว่า 24 ชั่วโมง ซึ่งบุคลากรโรงเรียนได้รับการอบรมตามเกณฑ์
คิดเป็นร้อยละ 100




2) การวิเคราะห์ตนเอง โดยครูทุกคนต้องจัดทำ Self Assessment Report ซึ่งพิจารณาเปรียบเทียบ
กับสมรรถนะหลักและสมรรถนะประจำสายงานของตนเอง โรงเรียนนำมาวิเคราะห์ในภาพรวมเพื่อทำแผน 
ในการพัฒนาทั้งระยะสั้นและระยะยาวต่อไป



3) การนำเสนอนวัตกรรม ที่เกิดจากการจัดการเรียนการสอนและการปฏิบัติหน้าที่ ทุกปีการศึกษา
ครูมีโอกาสแลกเปลี่ยนเรียนรู้และพัฒนาสื่อ นวัตกรรมการเรียนรู้ให้สอดคล้องเหมาะสมและสามารถพัฒนาศักยภาพของผู้เรียน



4) ส่งเสริมการนำหลักการของการวิจัยมาพัฒนา ทั้งการเรียนการสอนในรูปแบบการวิจัยในชั้นเรียน 



5) ปฐมนิเทศบุคลากรใหม่ ถ่ายโอนความรู้และประสบการณ์ในด้านของการทำงานให้กับบุคลากร
ในสถานศึกษาจากรุ่นสู่รุ่น ทำให้เกิดความผูกพันและความเคารพผู้อาวุโสในสถานศึกษา


(2) ประสิทธิผลของการเรียนรู้และการพัฒนา (Learning and Development Effectiveness)




โรงเรียนนำผลการประเมินประสิทธิภาพและประสิทธิผลของบุคลากร มาพัฒนาระบบการเรียนรู้
และการพัฒนาของบุคลากรอย่างเป็นระบบ ดังนี้



1) ประเมินประสิทธิผลและประสิทธิภาพ




1.1) การประเมินตนเอง โรงเรียนกำหนดให้บุคลากรทุกคนประเมินผลการปฏิบัติงานตนเอง 
โดยจัดทำเป็นรายงานผลการปฏิบัติงานในฐานะครูผู้สอนและอื่นๆ ภาคเรียนละ 1 ครั้ง




1.2) การประเมินโดยหัวหน้ากลุ่มงาน หัวหน้ากลุ่มงานกำกับ นิเทศ ติดตาม การปฏิบัติหน้าที่
ของบุคลากรภายในกลุ่มงาน โดยการสังเกตชั้นเรียน ประชุม และตรวจบันทึกการจัดการเรียนการสอน 
รายงานสรุปผลการดำเนินกิจกรรมต่าง ๆ อย่างเป็นระบบมีปฏิทินการประเมินงานอย่างชัดเจน




1.3) ประเมินโดยผู้บริหาร ผู้บริหารจะประเมินผลการปฏิบัติงานของบุคลากรเป็นรายบุคคล
โดยพิจารณาจากรายงานผลการปฏิบัติหน้าที่ การนิเทศ กำกับ ติดตาม การเรียนการสอนจากบันทึกแผนการจัดการเรียนรู้ และรายงานสรุปผลการดำเนินโครงการกิจกรรม ทุก ๆ 6 เดือน




1.4) ประเมินโดยหน่วยงานภายนอก ระบบงานประกันคุณภาพการศึกษา ระบบประกันคุณภาพภายในสถานศึกษา และมีการตรวจสอบโดยคณะกรรมการสถานศึกษาขั้นพื้นฐาน คณะกรรมการระดับเขตพื้นที่การศึกษา และจากการประเมินคุณภาพภายนอกสถานศึกษาระดับการศึกษาขั้นพื้นฐานของสำนักงานรับรองมาตรฐานและประเมินคุณภาพการศึกษา (องค์กรมหาชน) (สมศ.) โรงเรียนใช้การประเมินระบบการเรียนรู้
จากการประเมินผลสอบ O-NET และข้อมูลการศึกษาต่อในมหาวิทยาลัยต่าง ๆ



2) วิเคราะห์ผลการประเมินจากแหล่งต่าง ๆ โดยเจ้าหน้าที่รับผิดชอบ สรุปผลเสนอผู้บริหาร



3) ผู้บริหาร นำผลการประเมินกำหนดวิธีการพัฒนาบุคลากรเมื่อสิ้นสุดปีการศึกษา


(3) ความก้าวหน้าในวิชาชีพการงาน (Career Progression)




โรงเรียนมีวิธีการในการจัดการความก้าวหน้าในวิชาชีพการงานสำหรับบุคลากร ดังนี้



1) วางแผนการส่งเสริมสนับสนุนให้บุคลากรเข้ารับการอบรม ศึกษาดูงาน รับการศึกษาต่อที่สูงขึ้นจัดทำผลงานทางวิชาการเพื่อพัฒนาวิชาชีพ การยกย่องชมเชย สร้างขวัญกำลังใจให้แก่บุคลากร



2) ดำเนินกิจกรรมตามแผนงานที่วางไว้อย่างสม่ำเสมอ



3) ตรวจสอบผลการดำเนินงานในรอบปี และสรุปข้อมูล เพื่อนำผลไปปรับปรุงพัฒนางาน
ของบุคลากรให้ตรงตามสมรรถนะของบุคลากรอย่างต่อเนื่องมีประสิทธิในองค์กรอย่างยั่งยืน



4) ปรับปรุงความก้าวหน้าในอาชีพการงานของบุคลากรทั้งองค์กร ให้เป็นไปตาม วิสัยทัศน์ เป้าประสงค์ แผนกลยุทธ์ที่กำหนดไว้
วางแผนการจัดอัตรากำลัง


อย่างเหมะสม





พัฒนาอัตรากำลัง การปฏิบัติหน้าที่ตามความสามารถ


ของบุคลากร





ประเมินผลด้านการบริหารจัดการอัตรากำลัง





วิเคราะห์ / ทบทวน แก้ไขปัญหา


ด้านอัตรากำลัง





สรุปผลเพื่อพัฒนาในปีการศึกษาต่อไป





ไม่ผ่าน





กำหนดแนวทาง





ปฏิบัติงาน





ประเมินผล





นิเทศติดตาม





สรุปผลเพื่อพัฒนา





ไม่ผ่าน

















ผ่าน





ผ่าน








